১৯৪৮ সালে ইসরায়েল রাষ্ট্র গঠিত হওয়ার পর বহু আরব-ফিলিস্তিনীরা তাদের ভিটে-মাটি হারিয়ে গাজা ভূখন্ডের পশ্চিম তীরে অবস্থিত শরণার্থী শিবিরে আশ্রয় গ্রহণে বাধ্য হয়। ১৯৪৮ পরবর্তী সময়ে আরব্য লোক সঙ্গীতে সবচেয়ে বেশি যারা জনপ্রিয় ছিল, তাদের মধ্যে উম্মে কুলসুম এবং সৈয়দ দারবিশ ছিল অন্যতম। নাজারেত আর হাইফা ছিল ফিলিস্তিনি লোক-সঙ্গীতের পূণ্যভূমি যেখানে কায়রো আর দামেস্ক ঘরানার লোক-সঙ্গীতগুলো বেশি রচিত হয়েছে। তবে ১৯৪৮ পরবর্তী ফিলিস্তিনীয় লোক-সঙ্গীতগুলোর একটু আলাদা ধাঁচে রচিত হতো যেখানে তাদের হৃত রাষ্ট্র ফিরে পাওয়ার এবং জাতীয়তাবোধ বেশি প্রাধান্য পেতো।

১৯৭০ এর দশকে <nowiki>"সাবরিন"</nowiki> এবং <nowiki>"আল আশেকিন"</nowiki> নামের এই দুজন সঙ্গীতশিল্পী বেশ আলোড়ন ফেলে দিয়েছিল। এছাড়াও ১৯৮৭ সালে প্রথম ইন্তিফাদার সময়ে <nowiki>"আল-ফুনাউন"</nowiki>, <nowiki>"সুহাইল খাউরি"</nowiki> ও <nowiki>"জামিল আল-সায়িহ"</nowiki>, <nowiki>"সুহাইল খাউরি"</nowiki> ও <nowiki>"থায়ের বারঘাউতির"</nowiki> অনেক প্রতিভাবান গীতিকার নিজেদের প্রতিভার প্রকাশ ঘটিয়েছিলেন।

১৯৯০-এর দশকে ফিলিস্তিনীয় জাতীয় কর্তৃপক্ষ প্রতিষ্ঠার পর থেকে ফিলিস্তিনিদের সাংস্কৃতিক অভিব্যক্তি স্থিতিশীল হতে শুরু করে। বিবাহ উৎসবে যেসব সঙ্গীতদলগুলো যুদ্ধের কারণে হারিয়ে গিয়েছিলো, তারাও ৯০-এর দশকের পরে আবার পুনর্গঠিত হতে শুরু করে। ৯০-এর দশকের পরেই 'ইয়ুয়াদ ওয়াশেম', মোহসেন সুভি, 'আদেল সালামেহ', ঈসা বোউলোস, উইসাম জোবরান, 'সামির জোবরান' এবং 'বাসেল জায়েদ' এর মতো ফিলিস্তিনি গায়কেরা তাদের প্রতিভা প্রকাশ করার সুযোগ পায়।
ফিলিস্তিনী গানগুলোর একটা বড় অংশই বিয়ে এবং নৃত্য সঙ্গীতকে কেন্দ্র করে। বিবাহ উৎসব ফিলিস্তিনী সংস্কৃতিতে প্রভাব বিস্তার করায় বেশিরভাগ গানগুলোই বিয়ের উৎসবে গাওয়ার মাধ্যমে শতকের পর শতক ধরে আজও সাধারণ ফিলিস্তিনীদের হৃদয়ে স্থান করে আছে। আর বিয়ের মেহেদী অনুষ্ঠানেই মূলত এই ধরনের সঙ্গীতানুষ্ঠানের আয়োজন হয়ে থাকে।

হামাস শাসনামলে অবরুদ্ধ অবস্থা
লোক সঙ্গীত
লোক সঙ্গীত
১৯৪৮ পূর্ববর্তী সময়